OpenLLM-France/wikimedia huggingface dataset:
# Campionat d'Europa de motocròs 1952

La temporada de 1952 del Campionat d'Europa de motocròs fou la 1a edició d'aquest campionat, organitzat per la FIM. El calendari oficial constava de 6 Grans Premis, celebrats entre l'1 de juny i el 13 de setembre.
El campionat era limitat a una única cilindrada, 500 cc, i -tal com estava establert per al Campionat del Món de velocitat de 500cc- les plaques porta-números de la motocicleta havien de ser grogues amb els números negres, tot i que inicialment se n'admetien també de blanques amb números negres.
Fins a la instauració del Campionat d'Europa, la principal competició internacional de motocròs havia estat el Motocross des Nations, creat el 1947 i destinat a equips estatals.

## Sistema de puntuació

Barem de puntuació de 1952 a 1969:
| Posició123456 Punts864321 | Resultats que computen 1/2 + 1 dels GP (cal acabar-hi les 2 mànegues) |

## Classificació final

| Posició | Pilot | Motocicleta | Punts |
| 1 | Victor Leloup | Saroléa | 28 net/35 brut |
| 2 | Auguste Mingels | Matchless | 20 |
| 3 | John Avery | BSA | 12 |
| 4 | Marcel Cox | Matchless | 11 |
| 5 | Nic Jansen | Saroléa | 10 |
| 6 | André Van Heuverzwijn | Saroléa | 8 |
| 6 | Brian Stonebridge | BSA | 8 |
| 8 | Hans Danielsson | BSA | 7 |
| 9 | Basil Hall | BSA | 6 |
| 9 | Phil Nex | BSA | 6 |
| 11 | Frans Baudoin | Matchless | 5 |
* ↑ Segons altres fonts, Leloup guanyà el campionat amb una FN.

## Resum: Podi final 1952

| | 500 cc | 500 cc |
| Campió | Victor Leloup | Saroléa |
| Subcampió | Auguste Mingels | Matchless |
| Tercer | John Avery | BSA |

## Referències

* ↑ Egea, Alfonso; Ramos, Javier; Izquierdo, Maria Vanessa; Murillo, Juan José; García, Óscar. «Historia del motocross». A: Fraile, Maria José (Directora). Atlas visual de los deportes (en castellà). Vol. 5. L'Eliana: Producciones Editoriales Clannad, 2000, p. 33. ISBN 84-95664-05-4.
* «Palmares du Mondial Mx 3» (en francès). memotocross.fr, 2012. [Consulta: 4 gener 2013].
* «MX and enduro in the 50's» (en anglès). mxbikes.com. Arxivat de l'original el 24 de novembre 2006. [Consulta: 20 febrer 2011].
# Platja de Tazones

La Platja de Tazones està situada en el cor del famós port pesquer de Tazones, a 10 km de Villaviciosa, al Principat d'Astúries. En els seus voltants es troben multitud d'establiments amb la més variada oferta gastronòmica de peixos i mariscs.
Té una longitud de 200 m, accessos rodats i està situada en un entorn urbà. Malgrat això està catalogada com a LIC, i forma part de la Costa oriental d'Astúries.

## Serveis

* Aparcament
* Socorristes

## Petjades de dinosaure

En el pedrer de la platja, a uns 120 metres del panell explicatiu situat a l'entrada del sorral, sobre la superfície d'un estrat gris de la formació Tereñes, accessible en marea baixa, es troben diverses icnites tridàctiles de dinosaures bípedes, algunes de les quals formen un rastre. 480 metres més enllà en la mateixa adreça, en la formació d'origen fluvial Vega, apareix una altra petjada tridàctila de dinosaure.
Partint del costat esquerre de la carretera que va al far, en un penya-segat l'accés del qual està convenientment senyalitzat, hi ha més petjades tridàctiles de dinosaures bípedes i quadrúpedes i una altra d'arrossegament de cua.

## Referències

* ↑ «http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.». Arxivat de l'original el 2015-04-02. [Consulta: 24 març 2015].
* ↑ Datos del Ministerio de Medio Ambiente y Medio Rural y Marino
# Manuel Cuyas

Manuel Cuyas és el nom dels següents personatges:
* Manuel Cuyàs Duran (Mataró, 1922 – Mataró, 2005), dibuixant de còmic i il·lustrador català
* Manuel Cuyàs i Gibert (Mataró, 1952 - Badalona, 2020), escriptor i periodista català
# Burney (Califòrnia)

Burney és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.217 habitants.

## Demografia

Segons el cens del 2000, Burney tenia 3.217 habitants, 1.311 habitatges, i 912 famílies. La densitat de població era de 240,2 habitants per km².
Dels 1.311 habitatges en un 33,5% hi vivien nens de menys de 18 anys, en un 54,4% hi vivien parelles casades, en un 11,7% dones solteres, i en un 30,4% no eren unitats familiars. En el 26,2% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,7% tenia menys de 18 anys, un 6,2% entre 18 i 24, un 23,9% entre 25 i 44, un 27,1% de 45 a 60 i un 15% 65 anys o més.
L'edat mediana era de 40 anys. Per cada 100 dones de 18 o més anys hi havia 89,2 homes.
La renda mediana per habitatge era de 30.510 $ i la renda mediana per família de 37.682 $. Els homes tenien una renda mediana de 42.314 $ mentre que les dones 25.139 $. La renda per capita de la població era de 17.060 $. Entorn del 14,8% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Burney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Temporada 1959-1960 del RCD Espanyol

Dades de la Temporada 1959-1960 del RCD Espanyol.

## Fets Destacats

* 21 de setembre de 1959: Lliga: Espanyol 4 - Reial Societat 2
* 4 de maig de 1960: Trofeu Salvador Vilarrasa (Figueres): Espanyol 4 - Toulouse FC 1
* 11 de maig de 1960: Inauguració de la instal·lació elèctrica de Sarrià
* 25 de maig de 1960: Amistós: Espanyol 2 - Newcastle United 5

## Resultats i Classificació

* Lliga d'Espanya: Vuitena posició amb 30 punts (30 partits, 11 victòries, 8 empats, 11 derrotes, 33 gols a favor i 29 en contra).
* Copa d'Espanya: Eliminat a setzens de final pel CD Ourense.

## Plantilla

| P | Jugador | Lliga | Lliga | Copa d'Espanya | Copa d'Espanya |
| P | Jugador | PJ | G | PJ | G |
| POR | Josep Vicente | 30 | -29 | 2 | -3 |
| POR | José Lois | - | - | - | - |
| POR | Benet Joanet | - | - | - | - |
| DEF | Amaro Dauder | 30 | - | 2 | - |
| DEF | Joan Bartolí | 24 | - | 2 | - |
| DEF | Antoni Argilés | 23 | - | 2 | - |
| DEF | Abel Hernández | 5 | - | - | - |
| DEF | Agustí Faura | - | - | - | - |
| MIG | Decio Cuaresma Recaman | 26 | 2 | - | - |
| MIG | José Sastre | 26 | 3 | 2 | - |
| MIG | Lluís Muñoz | 19 | 2 | 2 | - |
| MIG | Ángel De Tomás Aguirre | 17 | - | 1 | - |
| MIG | Víctor Manuel Rivas | 16 | 2 | 2 | 1 |
| MIG | Joan Josep Barberà | 13 | - | 1 | - |
| MIG | Josep Maria Ruiz | 6 | 1 | - | - |
| MIG | Eduardo Vílchez | 5 | - | - | - |
| MIG | István Kis Szolnok | 3 | 1 | - | - |
| MIG | Emili Gàmiz | - | - | - | - |
| DAV | Índio | 20 | 10 | - | - |
| DAV | Antoni Camps | 19 | 2 | 2 | - |
| DAV | Óscar Coll | 16 | 4 | 2 | - |
| DAV | Carlos Torres | 12 | 2 | - | - |
| DAV | Josep Ribera | 9 | 2 | 2 | - |
| DAV | José Carlos Braga | 9 | 1 | - | - |
| DAV | Josep Sánchez Boy | 2 | - | - | - |

## Referències

* ↑ «Espanyol 1959-60». bdfutbol. [Consulta: 20 desembre 2012].
* ↑ «Plantilles històriques». LFP. [Consulta: 20 desembre 2012].
* ↑ «Temporada 1959-60». periquito.cat. [Consulta: 29 gener 2020].
* ↑ «En Sarriá». Mundo Deportivo, 20-09-1959.
* ↑ «En Figueras». Mundo Deportivo, 05-05-1960.
* ↑ «Efemérides del RCD Español (pàgina 2)». La Vanguardia, 12-10-1975. [Consulta: 1r octubre 2015].
* ↑ «Anoche en Sarriá». Mundo Deportivo, 26-05-1960.
* ↑ «El miercoles en Lisboa y frente al Sporting». Mundo Deportivo, 28-05-1960. [Consulta: 14 febrer 2015].
# Miguel Capuccini

Miguel Capuccini (5 de gener de 1904 - 9 de juny de 1980) fou un futbolista uruguaià. Va formar part de l'equip uruguaià a la Copa del Món de 1930, però no va jugar cap partit del torneig. Jugava de porter.
A nivell de clubs jugà al Montevideo Wanderers i al CA Peñarol (1928-1934), amb qui guanyà la lliga uruguaiana de 1929.

## Referències

* ↑ «Miguel Capuccini - AUF». [Consulta: 15 desembre 2019].
* ↑ «Uruguay - Record International Players». [Consulta: 17 desembre 2021].
* ↑ Strack-Zimmermann, Benjamin. «Miguel Capuccini» (en anglès). [Consulta: 17 desembre 2021].
# Luci Aquil·li Corvus

Luci Aquil·li Corvus (en llatí: Lucius Aquillius Corvus), va ser un polític i militar romà.
L'any 388 aC va ser elegit tribú amb potestat consular amb Tit Quinti Cincinnat Capitolí, Quint Servili Fidenat, Luci Lucreci Flavus Triciptí, Luci Juli Jul i Servi Sulpici Ruf.
Els tribuns van dirigir l'exèrcit romà en diverses incursions als territoris dels eques i els que depenien de Tarquínia. Van ocupar Cortuosa i Contenebra després d'una dura batalla. Van saquejar les dues ciutats.
Mentrestant, a Roma, els tribuns de la plebs discutien sobre com s'havien de distribuir les Llacunes Pontines, arrabassades als volscs l'any anterior.

## Referències

* ↑ Titus Livi. Ab Urbe Condita, VI, 4
* ↑ Titus Livi. Ab Urbe Condita, VI, 5
# Canton (Carolina del Nord)

Canton és una població dels Estats Units a l'estat de Carolina del Nord. Segons el cens del 2000 tenia 4.029 habitants.

## Demografia

Segons el cens del 2000, Canton tenia 4.029 habitants, 1.819 habitatges i 1.118 famílies. La densitat de població era de 407,2 habitants per km².
Dels 1.819 habitatges en un 22,7% hi vivien nens de menys de 18 anys, en un 47,7% hi vivien parelles casades, en un 10,5% dones solteres, i en un 38,5% no eren unitats familiars. En el 35,4% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,78.
Per edats la població es repartia de la següent manera: un 19,6% tenia menys de 18 anys, un 6,9% entre 18 i 24, un 26% entre 25 i 44, un 24,1% de 45 a 60 i un 23,5% 65 anys o més.
L'edat mediana era de 43 anys. Per cada 100 dones de 18 o més anys hi havia 81,7 homes.
La renda mediana per habitatge era de 28.775 $ i la renda mediana per família de 38.191 $. Els homes tenien una renda mediana de 28.792 $ mentre que les dones 22.143 $. La renda per capita de la població era de 17.995 $. Entorn del 9,5% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Canton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Piotr Khrustovski

Piotr Víktorovitx Khrustovski (rus: Пётр Викторович Хрустовский (Kamixin, 31 de maig de 1979 - óblast de Volgograd, 5 de juliol de 2003) fou un futbolista rus de les dècades de 1990 i 2000.
Jugà a Rússia a equips com FC Zhemchuzhina Sochi, FC Rubin Kazan, FC Tekstilshchik Kamyshin i FC Ural Sverdlovsk Oblast. Va morir en un accident de trànsit mentre encara era jugador en actiu. El club FC Ural Sverdlovsk Oblast retirà el seu número, 23.

## Referències

* ↑ «Profile by footballfacts.ru» (en rus). Footballfacts.
# Ludwig Borchardt

Ludwig Borchardt (Berlín, 5 d'octubre de 1863 - París, 12 d'agost de 1938) fou un egiptòleg i arquitecte alemany.
Borchardt va estudiar arquitectura i més tard egiptologia sota el mestratge d'Adolf Erman. En 1895 va viatjar al Caire i va editar, amb Gaston Maspero, el catàleg del Museu d'Antiguitats Egípcies. Va excavar a Abusir al-Melek, tot i que és més conegut pel seu treball del temple de Niuserre a Abu Ghurab. El 1907 va fundar l'Institut Alemany d'Arqueologia del Caire (Kaiserlich Deutsches Institut für Ägyptische Altertumkunde), avui seu del Caire de l'Institut Arqueològic Alemany (Deutsches Archäologisches Institut, DAI), i en fou el seu director fins a 1928.
El seu principal objectiu era l'antiga arquitectura egípcia. Va realitzar excavacions a Al-Amārna per a la Societat Oriental Alemanya (Deutsche Orient-Gesellschaft) on va descobrir el taller de l'escultor Tutmose, que albergava el bust de Nefertiti (actualment al Museu Egipci de Berlín). També va dirigir excavacions a Heliòpolis i en diverses tombes de nobles de l'Imperi Antic d'Egipte a Abu Ghurab.
Va examinar succintament la piràmide de Seila (quarta dinastia), situada entre el gran oasi d'El Faium i la riba occidental del Nil.
Va morir a la ciutat de París, el 12 d'agost de 1938.
El New York Times va informar el 1929 que els egipcis volien que el bust de la reina Nefertiti tornés a Egipte. Recentment, han ressorgit controvèrsies en afirmar que el bust de Nefertiti es va treure d'Egipte amb l'excusa que era un simple objecte de guix sense valor.
El 1928 va publicar una proposta per construir la Piràmide de Keops. S'utilitza una rampa exterior que va verticalment cap a la piràmide i creix amb l'alçada de la piràmide.

## Publicacions

* Baugeschichte des Amontempels von Karnak (1905)
* Die Annales und die zeitliche Festlegung des ägyptischen Alten Reiches der Geschichte (1917)
* Quellen und Forschungen zur Geschichte Zeitbestimmung der Ägyptischen (1917-1938)
* Porträts der Königin Nofret-ete aus den Grabungen 1912/13 in Tell el-Amarna. Hinrichs, Leipzig 1923 (= Ausgrabungen der Deutschen Orient-Gesellschaft in Tell el-Amarna. Volum 3; = Wissenschaftliche Veröffentlichungen der Deutschen Orient-Gesellschaft. Volum 44).

## Referències

* ↑ Dodson, Aidan (2003): Las pirámides del Antiguo Egipto. – Folio, Barcelona, 2006, p. 74. ISBN 84-413-2150-7
* ↑ Ludwig Borchardt: Die Entstehung der Pyramide. Verlag von Julius Springer, Berlin, 1928
* ↑ Frank Müller-Römer: Pyramidenbau mit Rampen und Seilwinden p. 42-43, 128, 2007

## Enllaços externs

* Ludwig Borchardt, a mnsu.edu Arxivat 2009-02-18 a Wayback Machine.
# Burnham

«Burnham» té aquests significats:
* Burnham (Maine), població dels Estats Units a l'estat de Maine.
* Burnham (Pennsilvània), població dels Estats Units a l'estat de Pennsilvània.
# Minxin

* No s'ha de confondre amb Mingxing.
La Minxin Film Company (xinès simplificat: 民新影片公司, pinyin: Mínxīn Yǐngpiàn Gōngsi), també coneguda com a China Sun Motion Picture Company Ltd. (1923–1930) va ser un dels primers estudis cinematogràfics del cinema xinés i el cinema de Hong Kong.

## Història

Fundada el 1922 a Hong Kong pel director i actor Li Minwei l'anomenat "Pare del Cinema de Hong Kong", juntament amb el seu germà Lai Pak-Hoi. China Sun es va traslladar a Xangai el 1926 després que la crisi econòmica a Hong Kong va fer que la producció fóra quasi impossible. A finals dels 20, no obstant, la companyia es trobava en una situació financera desesperada, ja que havia de competir tant amb la Mingxing Film Company (molt més gran que la Minxin) com amb altres estudis, com per exemple la Tianyi Film Company dels germans Shaw. En última instància va ser salvada per un vell amic de Lai, Luo Mingyou, que va suggerir posar en comú recursos per a crear una nova empresa - els famosos Lianhua Studios. Per tant, el 1930, China Sun Motion Picture Company va ser absorbida per Lianhua.
El 1936, no obstant, Lai va partir peres amb Lianhua que ara es trobava en declivi sota el control de l'Studio No. 1 de Lianhua. Este estudi formaria llavors la base d'una nova independent "Minxin Film Company".

## Pel·lícules notables

* A Poet from the Sea (1927)
* Romance of the Western Chamber (1927)
* Mulan Joins the Army (1928)

## Enllaços externs

* Llista incompleta de films produïts per China Sun, a la Chinese Movie Database (anglès)
# Te slăvim, Românie

Te slăvim, Românie ("Et glorifiquem, Romania") va ser l'himne nacional de la República Popular de Romania i, més tard, de la República Socialista de Romania entre 1953 i 1975. La lletra van escriure Eugen Frunză i Dan Deșliu i la música Matei Socor. Esmenta la germanor de Romania amb la Unió Soviètica i elogia la ideologia leninista.
Va ser substituït per Pe-al nostru steag e scris Unire el 1975, que només va durar fins al 1977 com a himne de Romania.

## Lletres

| Lletra en romanès | Traducció al català |
| I Te slăvim, Românie, pământ părintesc Mândre plaiuri sub cerul tău paşnic rodesc E zdrobit al trecutului jug blestemat Nu zadarnic, străbunii eroi au luptat Astăzi noi împlinim visul lor minunat. Cor: Puternică, liberă, Pe soartă stăpână Trăiască Republica Populară Română! II Înfrăţit fi-va veşnic al nostru popor Cu poporul sovietic eliberator. Leninismul ni-e far şi tărie si avânt Noi urmăm cu credinţă Partidul ne-nfrânt, Făurim socialismul pe-al ţării pământ. Cor III Noi uzine clădim, rodul holdei sporim Vrem în pace cu orice popor să trăim Dar duşmanii de-ar fi să ne calce în prag Îi vom frânge în numele a tot ce ni-e drag Înălţa-vom spre glorie al patriei steag Cor | I Us glorifiquem, Romania, la nostra pàtria Les terres orgulloses sota el vostre cel pacífic estan cedint El jou maleït del passat es trenca No en va van lluitar els nostres heroics avantpassats; Avui complim el seu meravellós somni Cor: Potent, lliure, Mestre del teu destí Visca el poble romanès República Popular de Romania! II Que el nostre poble sigui germà per sempre Amb el poble soviètic alliberador El leninisme és el nostre far, força i impuls Seguim amb fe el nostre invencible Partit Obrer Romanès Estem creant socialisme a la terra del nostre país. Cor III Construïm noves fàbriques, augmentem el rendiment de la terra Volem viure en pau amb tots els pobles Però si els nostres enemics ens venen a trepitjar Els derrotarem en nom de tot allò que estimem I ens aixecarem per glorificar la bandera de la nostra Pàtria Cor |

## Enllaços externs

* Fitxer de so (mp3) Arxivat 2015-02-24 a Wayback Machine.

## Referències

* ↑ Petru Bălan, Cristian. Imnurile de stat ale ţărilor din Uniunea Europeană (en romanès), 2008, p. 112. ISBN 978-9737400949.
* «Cinci regimuri, cinci imnuri» (en romanian), 15-10-2005. Arxivat de l'original el 16 abril 2013.
# Monument als castellers (Tarragona)

* Per a altres significats, vegeu «Monument als castellers».
El Monument als castellers és un monument dedicat als castellers obra de l'escultor català Francesc Anglès i Garcia. Està situat a la Rambla Nova de Tarragona i representa un 4 de 8 a mida natural. Fou inaugurat el 29 de maig del 1999.
El Monument als castellers és una escultura que representa un castell figuratiu en el moment en què és carregat i l'enxaneta fa l'aleta. Es tracta d'un 4 de 8 d'onze metres d'alçada fet a mida natural. Està fet de bronze i pesa dotze tones.
El conjunt de l'escena està format per 222 persones realitzades amb gran detallisme. D'aquestes, 219 figures es troben al castell, tant a la pinya —on es reconeixen rostres com els de Pau Casals, Pablo Picasso, Antoni Gaudí, Joan Miró o Joan Antoni Samaranch i diversos personatges de Santa Coloma de Queralt (com l'historiador local Salvador Palau Rafecas "el Galo" o el professor Josep M. Carreras Tarragó) entre d'altres—, al tronc o al pom de dalt. Fora el castell s'hi troba un grup de tres músics a una banda —format per dos grallers i un timbaler— i el cap de colla, que dirigeix el castell, a l'altra.
El model, fet amb escaiola, que es va emprar per a la realització del motllo de la fosa del bronze, va estar exposat durant un temps davant del Castell dels Comtes de Santa Coloma de Queralt, degut al vincle de l'autor amb aquest municipi.

## Vegeu també

* Llista de monuments castellers
* Llista de monuments de Tarragona

## Referències

* ↑ «Tarragona 1999». lafura.cat. Arxivat de l'original el 2011-12-30. [Consulta: 29 març 2012].
* ↑ «Monument als castells (Tarragona - Imperial Tarraco - Tarragonès)». poblesdecatalunya.cat. [Consulta: 29 març 2012].
# Luci Apusti (legat)

Luci Apusti (en llatí Lucius Apustius) va ser un militar romà. Formava part de la gens Apústia i era de la família dels Ful·ló.
Va ser legat del cònsol Publi Sulpici Servi Galba Màxim a Macedònia l'any 200 aC i va participar activament a la Segona Guerra Macedònica contra el rei Filip V. Més tard va ser llegat del cònsol Luci Corneli Escipió Asiàtic el Vell el 190 aC. Va morir aquest darrer any en un combat a Lícia.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 252.
# Canton (Mississipi)

Canton és una població dels Estats Units a l'estat de Mississipi. Segons el cens del 2000 tenia 12.911 habitants.

## Demografia

Segons el cens del 2000, Canton tenia 12.911 habitants, 4.093 habitatges, i 2.991 famílies. La densitat de població era de 268 habitants per km².
Dels 4.093 habitatges en un 37,1% hi vivien nens de menys de 18 anys, en un 32,4% hi vivien parelles casades, en un 34,9% dones solteres, i en un 26,9% no eren unitats familiars. En el 23,8% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,55.
Per edats la població es repartia de la següent manera: un 32,3% tenia menys de 18 anys, un 11,2% entre 18 i 24, un 26,1% entre 25 i 44, un 18,5% de 45 a 60 i un 11,9% 65 anys o més.
L'edat mediana era de 30 anys. Per cada 100 dones de 18 o més anys hi havia 79,7 homes.
La renda mediana per habitatge era de 24.237 $ i la renda mediana per família de 27.782 $. Els homes tenien una renda mediana de 25.179 $ mentre que les dones 20.815 $. La renda per capita de la població era de 12.643 $. Entorn del 27,7% de les famílies i el 34,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Canton». American Fact Finder. Oficina del Cens dels Estats Units, 12-01-2010.
Viccionari
# Platja de la Ñora

La platja de la Ñora és una platja situada en la parròquia de Quintueles, en el concejo asturià de Villaviciosa (Espanya). D'uns 200 metres de longitud, es caracteritza per l'existència d'una penya al centre de la platja que queda coberta en pleamar. Coneguda com a Penya el Romero, té una longitud d'uns 50 metres, i compta amb nombroses gorgues que, quan la marea baixa ho permet, són aptes per al bany.
La platja és de sorra blanca, excepte per algunes zones localitzades de pedra. Durant gran part de l'any, travessa la platja el rierol Ñora, que fa de frontera entre els municipis de Villaviciosa i Gijón. Està catalogada com a LIC, i forma part de la Costa oriental d'Astúries.
* Penya El Romero
* Rierol Ñora
* Vista des de la platja en direcció Gijón
La platja és accessible per carretera asfaltada i per sengles per als vianants, i compta amb un restaurant, servei d'aparcament i servei de vigilants.
Els corrents i l'onatge no solen ser molt forts, però poden arribar a ser-ho amb l'existència de mar de fons, per la qual cosa la platja està tancada al bany alguns dies de l'any.
Es pot accedir a ella per Quintueles, per la carretera VV-I, o des de Gijón per la carretera de la Providencia o per l'alt del Infanzón.

## Referències

* ↑ «Playa de La Ñora en Villaviciosa, playas de Asturias» (en espanyol europeu). [Consulta: 25 octubre 2018].
* ↑ «http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.». Arxivat de l'original el 2015-04-02. [Consulta: 24 març 2015].
* ↑ SL, EuroWeb Media, «Playa La Ñora (Gijón) | Playas Gijón | Turismo Asturias» (en castellà). Turismo Asturias, 30-10-2017.